Vinterdamise juhend.  "Vinterdamine" on uus mõiste eesti keeles ja tähendab helilooja Ülo Vinteri loomingu interpreteerimist esitajale sobivas vormis.  "Vinterdamise" eesmärk on populariseerida helilooja Ülo Vinteri loomingut ja leida värskeid ja uuenduslikke lähenemisnurki tema tuntud ja vähem tuntud lugudele.  Igal aastal valib toimkond välja teosed Ülo Vinteri mahukast heliloomingust ja nimetab need aasta Vinterviisideks.  Koostöös Eesti Rahvusringhäälinguga pannakse kodulehele üles viide, kus on võimalik Vinteri loominguga tutvuda.  Žürii eelvalikul pääseb igal aastal festivalile Viru Folk 11 vinterdajat, kes saavad Vinteri-laval võimaluse esineda kuni 20-minutilise programmiga. Lisaks neile pääseb festivali lavale üks vinterdaja, kelle hääletab lemmikuks ja seega festivalile esinema internetipublik.  Viru Folgile esinema pääsenud vinterdajatest parima valib Käsmu Küla Komisjon ja oma sõna saavad sekka öelda ka  festivali külalised.  Korraldaja lähtub konkursi korraldamisel ja läbiviimisel Eesti Vabariigi territooriumil kehtivast Autoriõiguse Seadusest.